Oznamujeme občanom, ktorí mali v roku 2017 zmeny ohľadom dane z nehnuteľností, napr. nadobudli  nehnuteľnosť kúpou, darom, dedičstvom alebo mali  vydané stavebné povolenie, kolaudovali  nehnuteľnosť, prípadne  zrušili nájomnú zmluvu na prenájom pozemkov s poľnohospodárskou organizáciou sú povinný podať daňové priznanie do 31.1.2018.

Ďalej oznamujeme občanom, ktorí dovŕšili  v roku 2017 vek  70 rokov alebo sa stali v roku 2017 držiteľom preukazu ZŤP a chcú si  uplatniť zľavu na stavby sú  povinný tiež podať daňové priznanie  na daň z nehnuteľností do 31. januára 2018 na obecný úrad.

Zároveň vyzývame vlastníkov psov, ktorí nemajú zaevidovaného psa, aby taktiež podali daňové priznanie daň za psa na rok 2018 a  si prišli prevziať evidenčnú známku pre psa na obecný úrad do 31. januára 2018.

Tlačivá na daň z nehnuteľností a na daň za psa si môžete vyzdvihnúť na obecnom úrade alebo na webovej stránke obce.